**Ιστορία Παγκόσμιου Θεάτρου IV: 20ος Αιώνας**

**Εαρινό Εξάμηνο 2024**

**Διδάσκουσα: Μαρίνα Κοτζαμάνη**

**Εξεταστική Ιουνίου 2024**

**Ερωτήσεις για μελέτη**

1. Ποια είναι τα βασικά χαρακτηριστικά του επαναστατικού θεάτρου όπως το ανέπτυξε ο Μέγερχολντ; Δώσε παραδείγματα από παραστάσεις του.
2. Ποια είναι η ιστορική αξία της παράστασης *Υπέροχος Κερατάς* σε σκηνοθεσία του Μέγερχολντ;
3. Τί γνωρίζεις για τον κονστρουκτιβισμό καθώς και για το σύστημα υποκριτικής που ανέπτυξε ο Μέγερχολντ;
4. Τί είναι το επικό θέατρο; Πώς επεξηγεί το τί σημαίνει «επικό θέατρο» το παράδειγμα της *Σκηνής του δρόμου* του Μπρεχτ;
5. Ποια στοιχεία επικού θεάτρου διακρίνεις στην ταινία η *Δοκιμή* του Ζυλ Ντασέν;
6. Πώς έχει επεξεργαστεί τεχνικές επικού θεάτρου ο Μπρεχτ σε παραστάσεις του; Δώσε συγκεκριμένα παραδείγματα
7. Πώς προσεγγίζουν την τεχνολογική ανάπτυξη ο Πισκάτορ, το κίνημα του εξπρεσιονισμού και ο φουτουρισμός; Δώστε συγκεκριμένα παραδείγματα.
8. Εξήγησε με παραδείγματα πώς ο Πισκάτορ επεξεργάζεται τεχνικές επικού θεάτρου στις παραστάσεις του. Ποια είναι η πιο χαρακτηριστική καινοτομία με την οποία συνδέθηκε ο Πισκάτορ;
9. Ποια άποψη φαντάζεσαι πως θα είχαν ο Μπρεχτ και ο Πισκάτορ για τον εξπρεσιονισμό;
10. Πώς διαφοροποιείται το επικό από το δραματικό/νατουραλιστικό θέατρο κατά τον Μπρεχτ;
11. Πώς θα ξεχώριζες το ύφος των εξής κινημάτων μεταξύ τους με αναφορές σε κάποια βασικά χαρακτηριστικά και σε παραδείγματα; Εξπρεσιονισμός, φουτουρισμός, νταντά, μπαουχάους, υπερρεαλισμός

Πώς θα χαρακτήριζες με μία φράση τα παραπάνω κινήματα;

1. Ποιοι από τους καλλιτέχνες/κινήματα στην ύλη καλλιέργησαν το μη ψευδαισθητικό θέατρο; Με ποιους στόχους και τρόπους;
2. Ποιους από τους καλλιτέχνες στην ύλη ενδιαφέρει η τεχνική του κολάζ; Με ποιο στόχο και τρόπο;
3. Ποια στοιχεία επικού θεάτρου διακρίνεις στην *Όπερα της Πεντάρας* του Μπρεχτ; Πώς ερμηνεύεις το τέλος *στην Όπερα της Πεντάρας*; Ποια είναι η τύχη του πρωταγωνιστή του έργου; Υπάρχει εξέλιξη χαρακτήρων στο έργο; Πώς θα περιέγραφες την πλοκή από υφολογική άποψη; Ποια είναι η σχέση χαρακτήρων και πλοκής στο έργο; Πώς παρουσιάζονται στοιχεία σήψης/φθοράς/διαφθοράς στο έργο; Μπορεί να θεωρηθεί έργο πολιτικού προβληματισμού; Πώς; Επιτυγχάνει τον στόχο του; Πώς κρίνεις την επιλογή του τίτλου στο έργο; Τί γνωρίζεις για την πρώτη σκηνοθεσία του έργου αυτού;
4. Πώς εξηγείτε το ακόλουθο παράθεμα του Μπρεχτ (*Διάλογοι από την αγορά του χαλκού*):

*Δραματουργός: Γιατί ο θεατής δεν διδάσκεται όταν βλέπει απλά να συμβαίνει ένα γεγονός στην σκηνή;*

*Ο φιλόσοφος: Ο θεατής δεν πρόκειται να διδαχτεί βλέποντας απλά να συμβαίνει ένα γεγονός –δεν γίνεται κατανοητό όταν απλά και μόνον το βλέπει.*

*Ο δραματολόγος: Εννοείς ότι θέλεις κάποιου είδους σχόλιο;*

*Ο φιλόσοφος: Ή κάτι σαν παρουσίαση του γεγονότος που μπορεί να είναι ισοδύναμο με σχόλιο. Ναι.*

1. Ποια είναι η ιστορική αξία των κινημάτων της πρωτοπορίας των αρχών του 20ου αιώνα;
2. Πώς διαφοροποιείται η προσέγγιση του Σρέγερ στο θεατρικό τμήμα του Μπάουχαους από αυτήν του Σλέμερ;
3. Δώστε παραδείγματα από το έργο του Σλέμερ που να δείχνουν πώς υλοποιεί ό,τι αναφέρει στο παράθεμα σελ. 73-74 της Jomaron.
4. Πώς συγκρίνεται η προσέγγιση του Σλέμερ με αυτή του Ντεπέρο;
5. Τι είναι η αυτόματη γραφή και ποιοι την αξιοποίησαν ως εργαλείο;
6. Για ποιο λόγο έχει υπάρξει ιστορικά σημαντικό το έργο του Marcel Duchamp Κρήνη ή Ουρητήριο; (το ουρητήριο).
7. Ποιοι από τους καλλιτέχνες/κινήματα στην ύλη δίνουν ιδιαίτερη σημασία στο σωματικό θέατρο; Με ποιους τρόπους;
8. Ποια από τα έργα των κινημάτων της πρωτοπορίας σου έχουν κάνει την μεγαλύτερη εντύπωση; (ανάφερε τρία)
9. Ποιοι από τους καλλιτέχνες/κινήματα καλλιέργησαν το μη ψευδαισθητικό θέατρο; Με ποιους στόχους και τρόπους;
10. Ποιους από τους καλλιτέχνες ενδιαφέρει η τεχνική του κολάζ; Με ποιο στόχο και τρόπο;
11. Γιατί ενδιαφέρει τον Πισκάτορ η φόρμα της επιθεώρησης; Πού και πώς την αξιοποιεί;
12. Ο Πισκάτορ γράφει:

*Καθώς οι προοπιτκές του θεάτρου ευρύνονται, η ιστορία και οι καιροί μας θα μπορέσουν να φτιάξουν ένα θέατρο τόσο επικό σαν τα καλύτερα μυθιστορήματα, πιο ζωντανό και πιο έντονο και πιο επίκαρο ακόμη κι’από τις εφημερίδες.*

Ποια είναι η σχέση του επικού θεάτρου με τα μυθιστορήματα και τις εφημερίδες;

1. Δώσε παραδείγματα του πώς μπορεί να λειτουργεί η χρήση του φιλμ σε μια θεατρική παράσταση κατά τον Πισκάτορ, με αναφορά στις παραστάσεις του καθώς και στο κείμενο, “Το θέατρο έχει τη δυνατότητα να ανήκει στον αιώνα μας”.
2. Σε τί αναφέρεται ο τίτλος *Real Time* στο ομώνυμο έργο; Διερεύνησε το ερώτημα σε σχέση με τον ηθοποιό που διασχίζει τη σκηνή κατά τη διάρκεια του έργου και την επαναληπτικότητα της δράσης.
3. Να συγκρίνεις πώς εξελίσσεται η δράση στο *Σπίτι της Μπερνάρντα Άλμπα* του Λόρκα και και στο Real Time. Πού βρισκόμαστε στο τέλος των δύο έργων σε σχέση με την αρχή;
4. Ποια είναι η γνώμη σου για την παράσταση *Το Σπίτι της Μπερνάρντα Άλμπα* σε σκηνοθεσία Μαρίας Πρωτόπαππα, στο Θέατρο Τέχνης (Άνοιξη 2024);